

 **REPUBLIKA HRVATSKA**

 **DUBROVAČKO-NERETVANSKA ŽUPANIJA**

 **ŽUPAN**

KLASA: 602-01/15-01/12

URBROJ: 2117/1-01-15-01

Dubrovnik, 03. rujna 2015.

Na temelju članka 99. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13 i 152/14), Župan objavljuje

# J A V N I P O Z I V

**za prijavu kandidata za obavljanje poslova pomoćnika u nastavi**

**za učenike s teškoćama u osnovnim i srednjim školama kojima je osnivač**

**Dubrovačko-neretvanska županija u 2015./2016. školskoj godini**

I.

Dubrovačko-neretvanska županija nositelj je projekta „Zajedno možemo sve! – vol. 2“ koji je odabran za dodjelu bespovratnih sredstava u okviru poziva za dostavu projektnih prijedloga Ministarstva znanosti, obrazovanja i sporta pod nazivom *UP.03.2.1.01. „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“* za školsku godini 2015./16. iz Operativnog programa „Učinkoviti ljudski potencijali“ 2014.-2020. Projektom će se izravno utjecati na povećanje socijalne uključenosti i integracije učenika s teškoćama u osnovnim i srednjim školama kojima je osnivač Dubrovačko-neretvanska županija.

II.

Za postupak odabira pomoćnika u nastavi biti će zaduženo Povjerenstvo za odabir pomoćnika u nastavi koje će Zaključkom imenovati Župan Dubrovačko-neretvanske županije.

III.

Projektom je planiran odabir i zapošljavanje osoba u osnovnim i srednjim školama kojima je osnivač Dubrovačko-neretvanska županija kojima je kroz projekt odobreno financiranje pomoćnika u nastavi, a prema tablici koja se nalazi u prilogu ovog Javnog poziva.

S odabranim kandidatima škole će zaključit Ugovor o radu na određeno vrijeme do 10 mjeseci. Cijena sata rada pomoćnika iznosi 25,00 kuna po satu (neto) \* prosječno tjedno zaduženje (sukladno rasporedu koji se nalazi u prilogu ovog Javnog poziva) \* 40 tjedana (trajanje nastavne godine). Troškovi prijevoza pomoćnika na posao i s posla planiraju se u iznosu do 400,00 kuna mjesečno.

IV.

Osnovna zadaća pomoćnika u nastavi za učenike s teškoćama je pružanje neposredne podrške u razredu učenicima s teškoćama, pomoć u uključivanju u razredni kolektiv, savladavanje socijalno- psiholoških prepreka i nastavnih sadržaja.

Odabrani kandidati dužni su prije početka rada u školama obaviti sanitarni/zdravstveni pregled namijenjen osobama koje obavljaju odnosno sudjeluju u obavljanju poslova u osnovnim i srednjim školama i drugima ustanovama za djecu i mladež o trošku poslodavca.

Odabrani kandidati dužni su pohađati program uvođenja u rad s učenicima s poteškoćama koji će biti organiziran tijekom prva dva mjeseca od dana početka provedbe projekta u organizaciji Upravnog odjela za obrazovanje, kulturu, znanost i šport Dubrovačko-neretvanske županije.

V.

Pravo prijave na ovaj Poziv imaju kandidati koje ispunjavaju sljedeće uvjete:

* najmanje završena četvrogodišnja srednja škola
* da protiv kandidata nije pokrenut kazneni postupak

VI.

U prijavi je potrebno navesti osobne podatke: ime i prezime, datum i mjesto rođenja, OIB, adresu stanovanja, broj telefona ili mobitela te e-mail adresu za kontakt. Osim prijave kandidati obavezno prilažu:

1. Životopis
2. Dokaz o stečenoj stručnoj spremi (preslika svjedodžbe ili diplome)
3. Uvjerenje o nekažnjavanju (ne starije od 6 mjeseci, preslik)
4. Nazive škola u kojima su voljni obavljati posao pomoćnika u nastavi prema vlastitoj preferenciji (sukladno popisu škola koji se nalazi u prilogu ovog Javnog poziva).

Nepravodobne i nepotpune prijave neće biti razmatrane. S kandidatima koji su poslali urednu prijavu te koji ispunjavaju formalne uvjete obavit će se strukturirani intervju. O mjestu i vremenu održavanja intervjua kandidati će biti naknadno obaviješteni putem maila.

VII.

Pisane prijave sa dokazima o ispunjavanju uvjeta, moraju biti poslane u roku od 8 dana od dana objave Javnog poziva na web stranici Dubrovačko-neretvanske županije, na adresu:

**Dubrovačko-neretvanska županija**

**Upravni odjel za obrazovanje, kulturu, znanost i šport**

**Pred Dvorom 1, 20000 Dubrovnik**

s naznakom:

**“Javni poziv za prijavu kandidata za obavljanje poslova pomoćnika u nastavi za učenike s teškoćama u osnovnim i srednjim školama kojima je osnivač Dubrovačko-neretvanska županija u 2015./2016. školskoj godini – NE OTVARATI!”**.

ŽUPAN

 Nikola Dobroslavić